Okresná prokuratúra Ružomberok 
Dončova 8, 034 53 Ružomberok 1 	

Sp. zn. : 1 Pv 51/14/5508	Ružomberok, 11.8.2014
EEČ : 2-42-115-2014

U Z N E S E N I E

Trestná vec:	obvinený XXXXX  
Prečin:	Nebezpečné prenasledovanie podľa § 360a odsek 1 písmeno b, písmeno c, odsek 2 písmeno a Trestného zákona číslo 300/2005 Zbierky zákonov v znení zákona číslo 204/2013 Zbierky zákonov

Rozhodol: 	prokurátor Okresnej prokuratúry Ružomberok
Podľa § 220 odsek 1 Trestného poriadku schvaľujem zmier uzavretý medzi: 
obvineným:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
a
poškodenou:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
Obsahom zmieru je:
obv. XXXXX vyhlásil, že spáchal skutok pre ktorý je stíhaný, obvinený sa poškodenej ospravedlnil, ktorá to prijala, poškodenej uhradil požadovanú sumu 1500,- Eur prostredníctvom poštovej poukážky. Obv. XXXXX zložil na účet Okresnej prokuratúry v Ružomberku peňažnú sumu na všeobecne prospešné účely vo výške 50,- Eur, pričom adresátom tejto sumy je LIKAVA - Domov sociálnych služieb a zariadenie pre seniorov so sídlom v Likavke č. 9, okres XXXXX, IČO 00647781, číslo účtu 8339640150/5600, vedený v Dexia banka, pobočka XXXXX, kde z uvedenej sumy patrí štátu na peňažnú pomoc obetiam trestnej činnosti 50% podľa osobitného zákona.

a súčasne podľa § 215 odsek 1 písmeno g) Trestného poriadku zastavujem trestné stíhanie obvineného
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
realizované policajtom Obv.odd. PZ Liptovská Teplá pod spisovou značkou ORP-890/LT-RK-2013.
od 17.09.2013 najmenej do 05.01.2014, dlhodobo prenasledoval XXXXX, nar. XXXXX v Ružomberku, trvale bytom Lisková 491, okr. XXXXX tým, že ju viacnásobne proti jej vôli kontaktoval telefonicky a najmä prostredníctvom SMS správ, zasielaných z telefónneho čísla 0907808659 registrovaného na meno XXXXX, na telefónne číslo 0949843431, ktoré poškodená používa, kde XXXXX jej zaslal SMS správy v počte najmenej 511 správ, ktoré obsahovali rôzne hanlivé výrazy na jej adresu ako „piča, kurva, štetka, žumpa, prostitútka“ a iné vulgarizmy, taktiež XXXXX v súvislosti s predmetnou vecou, telefonicky najmä prostredníctvom SMS správ kontaktoval z uvedeného telefónneho čísla 0907808659 osoby na telefónne čísla a to 0915790325 registrovaného na meno XXXXX, v počte najmenej 4 SMS správy, s hanlivými výrazmi na adresu poškodenej ako „kurva, kurvička“, ale aj hanlivými výrazmi adresovanými XXXXX ako “kokot, kokotko“  a telefónne číslo 0908612064 registrované na meno XXXXX, v počte najmenej 24 SMS správ, ktoré obsahovali taktiež rôzne vulgarizmy a hanlivé  výrazy, ktoré boli adresované na osobu poškodenej ako “piča, kurva, štetka“, pričom týmto dlhodobým konaním zo strany XXXXX  osobe  XXXXX, nar. XXXXX v Ružomberku, trvale bytom Lisková 491, okr. XXXXX, sa podstatným spôsobom mala zhoršiť kvalita jej života,

Odôvodnenie: 
             Uznesením povereného príslušníka OO PZ Liptovská Teplá sp. zn. ORP-890/LT-RK-2013 z 05.02.2014 bolo podľa § 206 ods. 1 Tr. por. vznesené obvinenie  XXXXX pre prečin nebezpečného prenasledovania podľa § 360a ods. 1 písm. b), c), ods. 2 písm. a) Trestného zákona, na tom skutkovom základe tak, ako je to uvedené vo výrokovej časti tohto uznesenia.  
     	
             Spáchanie skutku bolo obvinenému okrem jeho priznania preukázané aj výpoveďami svedkov XXXXX, XXXXX, XXXXX, XXXXX a ďalšími listinnými dôkazmi.
            
             Preskúmaním príslušného spisového materiálu som zistil, že v predmetnej veci  sa  koná  o prečine, na  ktorý zákon ustanovuje trest odňatia slobody,  ktorého horná hranica neprevyšuje hranicu stanovenú v ustanovení § 220 ods. 1 Trestného poriadku.
           
            XXXXX uzavrel pred probačným a mediačným úradníkom na Okresnom súde v Ružomberku dohodu o zmieri s poškodenou dňa 26.06.2014, ktorej sa ospravedlnil, poškodenej uhradil 1500,- Eur prostredníctvom poštovej poukážky.
	 
             Obv. XXXXX slobodne, vážne, zrozumiteľne a určito vyhlásil, že spáchal skutok, za ktorý je stíhaný.	
            
             Obv. XXXXX zložil na účet Okresnej prokuratúry v Ružomberku peňažnú sumu vo výške 50,- Eur, pričom adresátom tejto sumy je LIKAVA - Domov sociálnych služieb a zariadenie pre seniorov so sídlom v Likavke č. 9, okres XXXXX, IČO 00647781, číslo účtu 8339640150/5600, vedený v Dexia banka, pobočka XXXXX, kde z uvedenej sumy patrí štátu na peňažnú pomoc obetiam trestnej činnosti 50% podľa osobitného zákona.

Poškodená spolu s obvineným pri uzatváraní zmieru uviedli, že súhlasia s výškou sumy určenej na všeobecne prospešné účely, ktorú obvinený zložil na účet Okresnej prokuratúry XXXXX. 
        
Táto suma je primeraná závažnosti spáchaného trestného činu.
      
Obv. XXXXX a poškodená s týmto spôsobom vybavenia veci v prípravnom konaní vyslovili súhlas. 
    	
Vzhľadom na povahu a závažnosť spáchaného činu, na mieru akou bol trestným činom dotknutý verejný záujem, na osobu obvineného a na jeho osobné a majetkové pomery som dospel k záveru, že takýto spôsob rozhodnutia je dostačujúci. 
	 
Preto som rozhodol tak, ako je uvedené vo výrokovej časti tohto uznesenia.

Poučenie: 
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Juraj Stankoviansky
prokurátor